आचार्य जी का व्यक्तित्व अत्यन्त प्रभावशाली था। पूर्वी उत्तर प्रदेश में उनके व्यक्तित्व के प्रस्फुटित होने को प्रयाप्त सुबिधा नही मिल पाई। बोलपुर(सिंहभूमि) की मुक्त हवा ने उनकी कल्पनशीलता ,लालित्यबोध और सौन्दर्य-प्रेम को जागृत किया। आचार्य हजारी प्रसाद द्विवेदी जी यही पर सूर और कबीर पर पुस्तके लिखी । द्विवेदी जी का सबसे बड़ा गुण था उनका मुक्त ठहाका ,निर्मल परिहास भाव ,शुद्ध विनोद । इनके साहित्य में ह्रदय की सरलता ,प्राचीन साहित्य एवं संस्कृत का ज्ञान-वैभव ,विचारो की मौलिकता एवं शैली की रोचकता का सफल समन्वय दृष्टिगोचर होता है। सरलता के साथ व्यंग -विनोदप्रियता इनके साहित्य की निजी विशेषता है। गंभीर इतिहास के अध्ययन के कारण इनका दृष्टिकोण पर्याप्त व्यापक और उदार है और उस पर रवीन्द्र के मानवतावाद की गहन छाप है। इन्होने साहित्य ,समाज ,संस्कृति और ज्योतिष आदि अनेक विषयो पर लिखा है। पाठक के साथ आत्मीयता स्थापित करने में द्विवेदी जी सिद्धहस्त है। आचार्य हजारी प्रसाद द्विवेदी के निबंधो में भाषा और शैली दोनों विषयानुरूप है। आधुनिक हिन्दी निबंध साहित्य में इनका स्थान सर्वोपरि है।